শাহজালাল বিজ্ঞান ও প্রযুক্তি বিশ্ববিদ্যালয়ের চার শিক্ষক গবেষণায় গুরুত্বপূর্ণ অবদানের জন্য পাচ্ছেন ইউজিসি স্বর্ণ পদক-২০১৭। তাঁরা হলেন- রসায়ন বিভাগের অধ্যাপক ড. মুহাম্মদ ইউনুস, একই বিভাগের অধ্যাপক ড. আব্দুস সোবহান, জেনেটিক ইঞ্জিনিয়ারিং এন্ড বায়োটেকনোলজি বিভাগের অধ্যাপক ড. মো. আবুল কালাম আজাদ এবং সমাজবিজ্ঞান বিভাগের সহযোগী অধ্যাপক ড. শাহ মো. আতিকুল হক। ইউজিসির ওয়েবসাইটে প্রকাশিত স্বর্ণপদকের জন্য মনোনিত শিক্ষকদের তালিকা থেকে এ তথ্য জানা গেছে। ইউজিসির এক বিজ্ঞপ্তি থেকে জানা যায়, আগামী ১১ তারিখ ঢাকার একটি অনুষ্ঠানের মাধ্যমে রাষ্ট্রপতি মো. আবদুল হামিদ তাঁদের হাতে পুরস্কার তুলে দেবেন।